Ja es pot visitar al Castell l'Exposició del Ninot 2005
07/03/2005 13:48:00

# Ja es pot visitar al Castell l'Exposició del Ninot 2005

*   07/03/2005 13:48:00
*   [Imprimir](#)
*   Compartir
*    https://www.alaquas.org/documento.asp?id\_do=9552

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9552%2F1&title=Ajuntament%20d%27Alaqu%C3%A0s.%20Prensa.Ja%20es%20pot%20visitar%20al%20Castell%20l%27Exposici%C3%B3%20del%20Ninot%202005)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9552/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9552/9552_Form_4.jpg)](https://www.alaquas.org/ficheros/documentos/2005/2/9552/9552_Form_10.jpg "<a href='https://www.alaquas.org/ficheros/documentos/2005/2/9552/9552_Form_10.jpg' target=_blank><i class='fa fa-external-link' aria-hidden='true'></i>.Ja es pot visitar al Castell l'Exposició del Ninot 2005</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9552&idioma=1&autotraduce=0)

Com a novetat, el diumenge 13 de març es celebrarà la Clausura d'aquesta mostra i el lliurament del premi al millor Ninot Indultat

Tots els ninots indultats de cadascun dels onze monuments grans i els onze infantils de les comissions falleres d'Alaquàs ja es poden contemplar al Castell. El diumenge 6 de març es va inaugurar oficialment l'Exposició del Ninot de les Falles 2005, a càrrec de l'Alcalde d'Alaquàs, Jorge Alarte, la Regidora de Festes, Isabel Mondéjar i les Falleres Majors d'Alaquàs, Xelo Samper i Elena Palao. A la cita van estar presents també tots els components de Junta Local Fallera i representants de cadascuna de les onze comissions d'Alaquàs.

L'acte va començar a les 11 hores del matí. Les Falleres Majors d'Alaquàs arribaren al monument acompanyades d'una cercavila amb música i xaranga. En arribar, tallaren la cinta amb què es va donar per inaugurada aquesta exposició. Després de tallar la cinta, la comitiva va recórrer el claustre del Castell, on estan ubicats els ninots dels monuments grans. A continuació van visitar la sala del primer pis on estan els monuments infantils.

Després van visitar els dibuixos del I Concurs organitzat per Junta Local Fallera amb què s'ha volgut motivar les i els xiquets per a participar en les festes josefines. S'han presentat vora 100 dibuixos relacionats amb Alaquàs i les Falles

En finalitzar l'acte oficial d'obertura de l'exposició, tota la comitiva es va traslladar en cercavila fins la plaça d'Espanya de la ciutat, espai on es van celebrar les ja tradicionals paelles.

L'Exposició del Ninot podrà ser visitada fins el diumenge 13 de març en l'horari habitual del Castell: de dilluns a dissabte de 10 a 14 hores i de 17 a 21 hores i els diumenges de 10 a 14 hores. Per primera vegada, i com a novetat de les Falles 2005, el mateix diumenge 13 de març es farà la Clausura d'aquesta Exposició, amb el lliurament del Premi al millor Ninot Indultat, que comptarà amb la presència de totes les comissions falleres de la ciutat. En aquest acte es donarà a conèixer també els i les guanyadores del I Concurs de Dibuix en les diferents categories.